Document ID: 32006D0882

Решение на Съвета
от 13 ноември 2006 година
относно подписването на протокол за изменение на Споразумението за стабилизиране и асоцииране между Европейските общности и техните държави-членки, от една страна, и Република Хърватска, от друга страна, относно тарифните квоти за захар и захарни продукти с произход от Хърватска или Общността
(2006/882/EО)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 133 от него във връзка с член 302, параграф 2, първа алинея, първо изречение от него,
като взе предвид предложението на Комисията,
като има предвид, че:
(1) На 28 февруари 2005 г. Съветът упълномощи Комисията да започне преговори с Република Хърватска с цел изменение на преференциалните спогодби по отношение на вноса на захар с произход от Хърватска в Общността в рамките на Споразумението за стабилизиране и асоцииране между Европейските общности и техните държави-членки, от една страна, и Република Хърватска, от друга страна [1], одобрено с Решение 2005/40/EО, Евратом на Съвета и на Комисията [2].
(2) Комисията приключи преговорите за подписване на протокол за изменение на Споразумението за стабилизиране и асоцииране. Следователно упоменатият протокол трябва да бъде одобрен.
(3) Мерките, необходими за изпълнението на протокола, трябва да бъдат приети от Комисията по същата процедура като предвидената за изпълнението на Регламент (EО) № 318/2006 на Съвета от 20 февруари 2006 година относно общата организация на пазарите в сектора на захарта [3],
РЕШИ:
Член 1
Протоколът за изменение на Споразумението за стабилизиране и асоцииране между Европейските общности и техните държави-членки, от една страна, и Република Хърватска, от друга страна, относно тарифните квоти за захар и захарни продукти с произход от Хърватия или Общността (наричан по-долу "протокола") се одобрява от името на Общността.
Текстът на протокола е приложен към настоящото решение.
Член 2
С настоящото решение председателят на Съвета се упълномощава да посочи лицето/ата, оправомощено/и да подпишат протокола, за да се обвърже Общността.
Член 3
Комисията следва да приеме подробни правила за изпълнението на протокола в съответствие с процедурата, постановена в член 39 от Регламент (EО) № 318/2006.
Съставено в Брюксел на 13 ноември 2006 година.

Labels: 17
19
5
3
18
15